Title: กฎกระทรวง ฉบับที่ 10 (พ.ศ. 2508) ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. 2502

กฎกระทรวง

กฎกระทรวง
ฉบับที่ ๑๐ (พ.ศ. ๒๕๐๘)
ออกตามความในพระราชบัญญัติควบคุม
การฆ่าสัตว์และจำหน่ายเนื้อสัตว์
พ.ศ. ๒๕๐๒[๑]

อาศัยอำนาจตามความในมาตรา ๖  และมาตรา ๒๐  แห่งพระราชบัญญัติควบคุมการฆ่าสัตว์และจำหน่ายเนื้อสัตว์  พ.ศ. ๒๕๐๒  รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้
ให้องค์การผลิตอาหารสำเร็จรูปได้รับการยกเว้นอากรฆ่าสัตว์  ค่าธรรมเนียมสำหรับโรงฆ่าสัตว์  และค่าธรรมเนียมสำหรับโรงพักสัตว์  เฉพาะการฆ่าสัตว์เพื่อผลิตอาหารสำเร็จรูปโดยองค์การผลิตอาหารสำเร็จรูป
ณ โรงฆ่าสัตว์และโรงพักสัตว์ขององค์การผลิตอาหารสำเร็จรูปที่ตำบลปากแรต  อำเภอบ้านโป่ง  จังหวัดราชบุรี

ให้ไว้ ณ วันที่ 
๕  สิงหาคม  พ.ศ. ๒๕๐๘
พลเอก ป. 
จารุเสถียร
รัฐมนตรีว่าการกระทรวงมหาดไทย

หมายเหตุ :- เหตุผลในการประกาศใช้กฎกระทรวงฉบับนี้  คือ 
เนื่องด้วยกระทรวงกลาโหมได้เสนอขออนุญาตไปยังกระทรวงมหาดไทยขอให้โรงงานผลิตอาหารสำเร็จรูปที่ตำบลปากแรต
อำเภอบ้างโป่ง  จังหวัดราชบุรี  เป็นโรงฆ่าสัตว์และโรงพักสัตว์  ตามนัยมาตรา ๕ แห่งพระราชบัญญัติควบคุมการฆ่าสัตว์และจำหน่ายเนื้อสัตว์
พ.ศ. ๒๕๐๒ 
เพื่อทำการฆ่าสัตว์นำเนื้อผลิตอาหารสำเร็จรูปตามวัตถุประสงค์ของพระราชกฤษฎีกาจัดตั้งองค์การผลิตอาหารสำเร็จรูปพ.ศ.
๒๔๙๘  และขอยกเว้นอากรฆ่าสัตว์  ค่าธรรมเนียมสำหรับโรงฆ่าสัตว์  และค่าธรรมเนียมสำหรับโรงพักสัตว์แก่สัตว์ที่ได้รับอนุญาตให้ฆ่าด้วย 
รัฐมนตรีว่าการกระทรวงมหาดไทยได้อนุมัติให้โรงงานผลิตอาหารสำเร็จรูปขององค์การผลิตอาหารสำเร็จรูปเป็นโรงฆ่าสัตว์และโรงพักสัตว์ได้ตามที่กระทรวงกลาโหมเสนอ  ส่วนการยกเว้นอากรฆ่าสัตว์  ค่าธรรมเนียมสำหรับโรงฆ่าสัตว์ และค่าธรรมเนียมสำหรับโรงพักสัตว์ได้อนุมัติในหลักการให้ยกเว้นให้เฉพาะสัตว์ที่จะทำการฆ่าเพื่อผลิตอาหารสำเร็จรูปเท่านั้น  ซึ่งจะต้องออกเป็นกฎกระทรวงตามนัยมาตรา ๖
และมาตรา ๒๐ แห่งพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๐๒

ธิดาวรรณ / แก้ไข
๘ พฤศจิกายน  ๒๕๔๕
B+A(C)

อัมภิญา/จัดทำ
๑๓ สิงหาคม ๒๕๕๑

[๑] ราชกิจจานุเบกษา.เล่ม ๘๒/ตอนที่ ๖๖/หน้า ๖๔๙/๑๗ สิงหาคม
๒๕๐๘